गिलहरियों के विकर्षक (Squirrel Repellents) इस्तेमाल करें दोबारा आने से रोकें गिलहरियों को ट्रैप (Trap) में पकड़ें और हटायें
गिलहरियाँ अमोनिया की तेज़ महक से परेशान हो जाएँगी और आपकी अटारी उनके रहने लायक नहीं रह जाएगी। इसलिए हो सकता है कि ऐसा करने से वे खुद ही वह जगह छोड़कर चली जाएँ।  इसका सबसे ज्यादा लाभ उठाने के लिए इसे अन्य विकर्षकों के साथ इस्तेमाल करना अच्छा है। आपके घर में अमोनिया न हो तो आप किसी अन्य घर की सफाई के लिए इस्तेमाल किये जाने वाले तेज़ उत्पाद का उपयोग करें। अटारी में ऊपर जो लाइट लगी हुई है उसे जलाएं। यदि वहां लाइट न हो तो रोशनी का अस्थायी इंतजाम करें। इससे गिलहरियों की गुप्तता और एकांत नष्ट हो जायेगा और वे बेचैन हो जाएँगी। इसलिए वे अपने लिए कोई नया घर खोजने के लिए निकल पड़ेंगी।  जैसा की हमने अमोनिया के लिए बताया, इस विकर्षक को भी अन्य युक्तियों के साथ इस्तेमाल किया जाये तो सफल होने की ज्यादा संभावना है। यदि आपको एकदम ठीक से मालूम हो जाये कि गिलहरियों ने अपना घोंसला कहाँ बना रखा है, आप सीधे उसके ऊपर रोशनी चमका सकते हैं। इसके लिए आपको सिर्फ एक फ्लैश लाइट की आवश्यकता होगी। अपनी अटारी में एक रेडियो बजाएं ताकि खूब जोर से आवाज़ हो। उसमें कोई बातचीत का चैनल लगायें ताकि अटारी लोगों के बोलने की आवाज़ से गूंज उठे। गिलहरियों को ऐसे वातावरण में रहना बिल्कुल अच्छा नहीं लगेगा और वे किसी दूसरी जगह पर जाकर बसने की कोशिश करेंगी।  यदि आप उनका घोंसला खोजने में सफल हो जाएँ तो रेडियो को उसके बहुत नज़दीक रखें। आपको अपने पूरे घर में शोर मचाने की ज़रूरत नहीं है। इसलिए अगर आप रेडियो की आवाज़ को इतना ऊँचा रखें कि अटारी में वह जोर से सुनाई दे तो काफी है। यदि आप एक ही समय पर कई विकर्षकों को इस्तेमाल करेंगे तो आपको सबसे अच्छे परिणाम मिलेंगे। आप बाज़ार से एक नेचुरल या केमिकल विकर्षक खरीद सकते हैं। नेचुरल विकर्षकों में गिलहरियों को डराकर भगाने के लिए अक्सर हिंसक जानवरों की मूत्र की महक इस्तेमाल की जाती है। आप विकर्षक को उसके पैकेट पर दिए गए निर्देशों के अनुसार इस्तेमाल करें। उसे उन जगहों पर लगायें जहाँ गिलहरियों का काफी आना-जाना होता है, जैसे कि अंदर आने के छेदों में, जहाँ उनका मल-मूत्र पड़ा हो, और उनके चलने-फिरने के निशान बने हों।  याद रखें कि आपको उत्पाद पर दिए गए आदेशों का एकदम सही पालन करना चाहिए। आप गिलहरी के विकर्षक को ऑनलाइन या किसी हार्डवेयर स्टोर से खरीद सकते हैं। वे पालतू जानवरों और मनुष्यों दोनों के लिए नुकसानदेह हो सकती हैं। बहुत से लोगों को इन गोलियों की तेज़ महक बर्दाश्त नहीं होती है। इसके अलावा, इस बात की कोई गारंटी नहीं है कि वे गिलहरियों को भगाने में काम आयेंगी। इसलिए स्टैण्डर्ड गिलहरी के विकर्षक इस्तेमाल करना ज्यादा निरापद और कारगर है। लेकिन अगर आप फिर भी उन गोलियों का उपयोग करना चाहते हैं तो अपने स्थानीय नियमों को चेक करें क्योंकि कुछ जगहों पर उन्हें गिलहरियों के लिए इस्तेमाल करना अवैध है। अपने घर की छत के चारोंओर देखें, अगर वहां कोई डालियाँ लटक रही हों जिनके ऊपर से कूदकर गिलहरियाँ आपकी छत पर आ सकती हैं तो उन्हें काटें। इस काम के लिए आप एक चेन वाली आरी (chainsaw) इस्तेमाल कर सकते हैं। ऐसा करने से गिलहरियाँ आसानी से आपकी अटारी तक नहीं पहुँच पाएंगी  गिलहरियाँ पेड़ की डालियों को आपकी अटारी तक पहुँचने के लिए एक पुल जैसे इस्तेमाल करती हैं। अक्सर वे पेड़ों पर ही रहती हैं और जब मौसम खराब होता है या उन्हें किसी चीज की ज़रूरत होती है तब आपकी अटारी में आती हैं। अगर आपको पेड़ की डालियों को काटकर हटाने का तजुर्बा न हो तो किसी प्रोफेशनल को पैसे देकर यह काम करवाएं। नहीं तो, गलती से आपके चोट लग सकती है या आपकी छत को हानि पहुँच सकती है। अपने घर के अंदर और बाहर चेक करें, अगर आपको कहीं भी छेद नज़र आयें तो उनको पशु प्रतिरोधी पैचिस (animal-resistant patches) से ढकें। इससे गिलहरियाँ उन छेदों से अंदर नहीं आ पाएंगी।  यदि छेदों को ढकने का काम आपके लिए मुश्किल हो तो आप किसी जनरल कांट्रेक्टर को पैसा देकर ये काम करवाएं। वह ये काम अच्छी तरह से कर पायेगा और यह भी सुनिश्चित करेगा कि कोई छेद खुला नहीं रह गया है। अपने आसपास रहने वाले एक अच्छे जनरल कांट्रेक्टर के बारे में पता करने के लिए अपने जान-पहचान वालों से बात करें या ऑनलाइन खोजें। आपको जाली स्क्रीन्स को पेंच लगाकर अच्छी तरह फिक्स करना चाहिए ताकि गिलहरियाँ उन वेंट्स में से आपकी अटारी के अंदर न आ सकें।     जाली की स्क्रीन्स लगाने के बाद भी वेंट्स ठीक से काम करेंगी, जाली की वजह से कोई बाधा नहीं उत्पन्न होगी। अगर आप जाली की स्क्रीन्स लगाने का काम खुद न कर पायें तो इस काम के लिए भी एक जनरल कांट्रेक्टर की मदद ले सकते हैं। आपको जाली, प्लास्टर (plaster) और कॉल्क (caulk) इस्तेमाल करके तारों या फिटिंग्स के चारोंओर, और उनके बीच में जो खाली जगह हो उसे भरना चाहिए। इससे गिलहरियों को छेदों में से अंदर आने या चीजों के बीच में जो खाली जगहें हैं उनको कुतरकर बड़ा करने का ज्यादा मौका नहीं मिलेगा।  दरअसल गिलहरियाँ कृंतक जंतु हैं इसलिए वे काफी छोटे छेदों में से निकल सकती हैं। इसके अलावा, उनमें एक छोटे से छेद को चारोंओर से कुतरकर बड़ा बनाने की क्षमता होती है। मरम्मत करने के बाकी कामों की तरह, इस काम के लिए भी अगर आप चाहें तो एक जनरल कांट्रेक्टर की मदद लें। चिमनी के क्राउन (crown) या ऊपर के हिस्से का परिमाप पता करें और फ्लू (flue) की नाप लें। आपको अपनी चिमनी के लिए एक ऐसी जाली या टोपी खरीदनी चाहिए जो उसके क्राउन से छोटी हो पर फ्लू से बड़ी हो। आप चिमनी के ऊपर के हिस्से को ठीक से साफ करें और उसमें जो भी कचरा हो उसे हटायें। फिर जाली या टोपी को चिमनी के छेद पर इस तरह फिट करें कि वह उस पर एकदम ठीक से बैठ जाये। फिर एक ड्रिल इस्तेमाल करें और उसे पेंच लगाकर कसें ताकि वह सही जगह पर रुकी रहे।  ऐसा करने से चिमनी में से धुआं बाहर निकल पायेगा लेकिन गिलहरियाँ अंदर नहीं आ पाएंगी। चिमनी के चारोंओर से कचरा हटाना न भूलें, क्योंकि उसकी वजह से आग लगने का डर होता है। जब आप चिमनी की जाली या टोपी इस्तेमाल करते हैं तो उसे हर दो-चार महीने बाद और सर्दी का मौसम शुरू होने से पहले साफ करना चाहिए। कालिख जमा होने से हानि पहुँचने या खतरा उत्पन्न होने की संभावना होती है।  आप जहाँ रहते हैं वहां चिमनी की टोपी इनस्टॉल करने के अपने नियम हो सकते हैं। उसे लगाने के बाद एक बिल्डिंग इंस्पेक्टर को उसकी जाँच करके निश्चित करना होगा कि वह ठीक तरीके से लगायी गयी है या नहीं। इसलिए इस काम को एक प्रोफेशनल से करवाना ज्यादा अच्छा है। एक पतली मेटल की शीट या तार की बनी हुई जाली लें और उससे एक कीप बनायें। उसके बड़े छोर को उस आखिरी छेद पर रखें जिसमें से गिलहरियाँ आपके घर से बाहर जाते समय गुजरती हैं। यह छेद आपके घर के बाहरी हिस्से में होगा। कीप के छोटे छोर का मुंह आपके घर से दूर, बाहर की तरफ होना चाहिए। गिलहरियाँ अपना खाना-पीना ढूंढने के लिए इस सुरंग से बाहर जा सकेंगी पर वापस आपके घर नहीं आ पाएंगी। आमतौर पर कीप का बड़ा छोर 12" से 15" (30 to 38 cm) चौड़ा रखना सबसे अच्छा होता है। उसके छोटे वाले छोर को, जिस छेद से गिलहरियाँ आपके घर में आती-जाती हैं उससे थोड़ा छोटा बनाना चाहिए। सुरंग को लगभग 12" (30 cm) लम्बा बनाना चाहिए। आप कोई प्रलोभन देकर गिलहरी को ज्यादा जल्दी बाहर निकलने के लिए प्रोत्साहित कर सकते हैं। इसके लिए आप थोड़ा सा पीनट बटर, मुट्ठीभर मूंगफली, कुछ बिस्कुट या सेब की फांकें लें और सुरंग के अंतिम हिस्से में या बाहर रखें। ऐसे प्रलोभन इस्तेमाल करना ज़रूरी नहीं है क्योंकि वैसे भी गिलहरी कुछ समय बाद खाने की चीजें लेने के लिए बाहर जाएगी। लेकिन अगर कोई आकर्षक चीज मौजूद होगी तो वह आपके घर से ज्यादा जल्दी बाहर जाने के लिए प्रेरित हो सकती है। आपको ट्रैप को किसी ऐसी जगह पर रखना चाहिए जहाँ गिलहरियाँ अक्सर आती-जाती है। अगर आप उसे कमरे के बीच में रखेंगे तो हो सकता है कि वे उसके अंदर न जाएँ। इसलिए यदि आप उन्हें पकड़ने में सफल होना चाहते हैं तो ट्रैप को दीवार के पास या किसी कोने में रखें। इस काम के लिए दो तरह के ट्रैप्स उपलब्ध हैं। कुछ तो ऐसे होते हैं जिनमें गिलहरियों को पकड़कर बाद में कहीं बाहर छोड़ा जा सकता है। दूसरे ट्रैप्स गिलहरियों को मारने के उद्देश्य से बनाये जाते हैं। आप इन दोनों में से किसी भी प्रकार के ट्रैप को इस्तेमाल कर सकते हैं।  ट्रैप को रखने की सही जगह तय करते समय देखें कि गिलहरियाँ किस छेद से घर के अंदर आती हैं और उनके घूमने फिरने या मल-मूत्र के निशान कहाँ हैं, क्योंकि ऐसी जगहों पर ही ट्रैप को रखना सबसे अच्छा है। गिलहरियों के लिए खासतौर से बनाया गया ट्रैप चुनें। यदि आप किसी गलत ट्रैप का उपयोग करेंगे तो गिलहरी भाग सकती है या उसको अनायास ही हानि पहुँच सकती है। आपको एक गिलहरी पकड़ने वाला ट्रैप ऑनलाइन, किसी हार्डवेयर स्टोर, या स्थानीय हंटिंग एंड फिशिंग सप्लाई स्टोर (hunting and fishing supply store) में मिल जायेगा। अगर आपके पास हुनर है तो आप आम चीजों को इस्तेमाल करके खुद एक ट्रैप तैयार कर सकते हैं। लेकिन कुछ स्थानों में गिलहरी पकड़ने के नियम लागू हैं। इसलिए बाज़ार से, नियमों के अनुसार बनाये गए पिंजरे खरीदकर इस्तेमाल करना ज्यादा अच्छा है। प्रलोभन की वस्तु को ट्रैप के काफी अंदर, उसकी साइड्स से दूर रखें ताकि गिलहरी उसे बाहर से न खींच पाए। उसके बाद ट्रैप को एक उचित जगह पर रखें। जब गिलहरी उस चीज को लेने के लिए अंदर जाएगी ट्रैप का दरवाज़ा अपने आप बंद हो जायेगा।  अगर आपके पास गिलहरियों को आकर्षित करने के लिए पीनट बटर या मुगफली न हो तो आप पतले कुरकुरे बिस्कुट, ब्रेड के करारे टुकड़े, सेब की फांकें या अखरोट इस्तेमाल करें। गिलहरी को पकड़ने और फिर उसके बाद छोड़ने वाला ट्रैप इस्तेमाल करते समय आपको जल्दी-से-जल्दी गिलहरी को बाहर छोड़ने जाना चाहिए। गिलहरी को मारने वाला ट्रैप चालू होते ही उसे बिना किसी तकलीफ के मार देगा। पिंजरे को छूने से पहले भारी और मोटे ग्लव्स पहनें। आप जहाँ पर गिलहरी को छोड़ना चाहते हैं, पिंजरे को वहां ले जाएँ और ज़मीन पर रखें। फिर धीरे से उसके दरवाजे को खोलें। इसके लिए आप पिंजरे के दरवाजे में एक स्ट्रिंग बांध सकते हैं और उसे खींचकर दरवाज़ा खोल सकते हैं। नहीं तो अपने ग्लव्स से ढके हुए हाथों से उसे खोलें। पिंजरे से थोड़ा दूर खड़े हों ताकि जब गिलहरी निकलकर भागे तो आपको खरोंचे या काटे नहीं। आप जहाँ रहते हैं वहां के स्थानीय कानून और अध्यादेश चेक करें। पता करें कि गिलहरियों को अपने घर के नज़दीक ही छोड़ना ज़रूरी है कि उन्हें कहीं दूर, अपनी संपत्ति की सीमा के बाहर, छोड़ा जा सकता है। वैसे गिलहरी को पकड़ने के बाद घर से 16 km (10 miles) या उससे ज्यादा दूर छोड़ना चाहिए ताकि वह वापस आपकी अटारी में न आ सके। लेकिन सब स्थानों पर ऐसा करने की अनुमति नहीं होती है। भारी और मोटे ग्लव्स पहनने के बाद ही पिंजरे को छुएं ताकि कोई रोगाणु आपको स्पर्श न करें। पिंजरे को उठाकर बाहर ले जाएँ और मरी हुई गिलहरी को वहां रखे हुए कूड़ेदान में डालें।  कूड़ेदान में डालने से पहले आप गिलहरी को एक कूड़ा फेंकने के बैग में डालकर बंद करें ताकि ज्यादा बदबू न फैले। नहीं तो आप मरी हुई गिलहरी को अपने घर के बाहर एक गड्ढा खोदकर दफना सकते हैं। लेकिन अगर आपकी अटारी में बहुत गिलहरियाँ हैं तो ये विकल्प इतना अच्छा नहीं है क्योंकि इसके लिए आपको ज्यादा मेहनत करनी पड़ेगी। ज्यादातर एक ट्रैप में केवल एक गिलहरी पकड़ी जा सकती है। इसलिए आपको गिलहरियों के पूरे परिवार को हटाने के लिए ट्रैप को कई बार इस्तेमाल करना पड़ेगा। सब गिलहरियों को एक-एक करके हटाने में थोड़ा समय लग सकता है। अगर आपके घर में गिलहरियों की बड़ी संख्या है, तो हो सकता है कि उनको हटाना आपके बस की बात न हो। ऐसे में आप एक प्रोफेशनल को बुला सकते हैं जो पता करेगा कि घर में कितनी गिलहरियाँ मौजूद हैं और उन्हें बिना तकलीफ दिए कुशलता पूर्वक हटा देगा। आप इन्टरनेट पर सर्च करके एक वन्यजीवों को हटाने वाले एक्सपर्ट के बारे में पता कर सकते हैं। नहीं तो अपने घर के सदस्यों या मित्रों से पूछकर आसपास के प्रोफेशनल्स से संपर्क करें।
एक रद्दी कपड़े को अमोनिया से भिगोयें और जहाँ गिलहरियाँ रहती हैं वहां रखें: अपनी अटारी में ज्यादा रोशनी देने वाली लाइट्स जलाएं: गिलहरियों को शोर मचाकर तंग करें: सीधा-सादा विकल्प आजमाना हो तो एक बना-बनाया गिलहरी का विकर्षक खरीदें: कोशिश करके कपड़ों में से कीड़ों को भगाने वाली गोलियां (mothballs) न इस्तेमाल करें: आपके घर के ऊपर जो पेड़ की डालियाँ हों उन्हें काटें ताकि गिलहरियाँ छत पर न आ पायें: घर के बाहर अगर कोई छेद हों तो उनकी मरम्मत करें: हवा को अंदर खींचने और बाहर निकालने वाले छेदों या वेंट्स (vents) को जाली की स्क्रीन्स से ढकें: नल-साजी की फिटिंग्स और बिजली के तारों के चारोंओर या बीच में कोई छेद या खाली जगह हो तो उसे बंद करें: अपने घर की चिमनी पर एक जाली या टोपी लगायें: अगर आपको लगता है कि कुछ गिलहरियाँ रह गयी हैं तो बाहर निकलने का एकतरफा रास्ता बनायें: ज्यादा तेज़ी से काम करने के लिए आप सुरंग के अंतिम हिस्से में कोई प्रलोभन रख सकते हैं: जहाँ से गिलहरियाँ अंदर आती हैं या घूमती-फिरती हैं वहां एक गिलहरी पकड़ने का ट्रैप (trap) रखें: प्रलोभन के तौर पर ट्रैप में मूंगफली या पीनट बटर रखें: एक गिलहरी को अपने घर में जीवित पकड़ें और बाहर छोड़ें: ट्रैप में मरी हुई गिलहरी को हटायें: अगर कुछ गिलहरियाँ रह जाएँ तो दोबारा ट्रैप इस्तेमाल करें: अगर गिलहरियों को हटाना मुश्किल हो तो किसी प्रोफेशनल को पैसा देकर काम करवाएं:
https://www.wikihow.com/Get-Rid-of-Squirrels-in-the-Attic https://www.wikihow.com/Get-Rid-of-Squirrels-in-the-Attic https://www.wikihow.com/Get-Rid-of-Squirrels-in-the-Attic
Using Squirrel Repellents Preventing Re-entry Trapping and Removing Squirrels